b'\n_START_ARTICLE_\nJakob Brollo\n_START_SECTION_\n\xc5\xbdivljenje in delo\n_START_PARAGRAPH_\nSprva se je u\xc4\x8dil doma v Huminu pri slikarju Jo\xc5\xbeefu Bonittiju, nato pa je v presledkih \xc5\xa1tiri leta obiskoval akademijo v Benetkah (1852-1854 in 1856-1859). Leta 1860 je delal na Koro\xc5\xa1kem, kot pomo\xc4\x8dnik Antona Wieslerja. _NEWLINE_Kot najpomembnej\xc5\xa1i predstavnik furlanskih slikarjev poznonazarenske smeri je delal na slovenskem \xc5\xa0tajerskem, sprva kot sodelavec Toma\xc5\xbea Fantonija, s katerim sta sodelovala sedem let, od 1861 do 1867. Brollo je v svojem pismu zapisal, da sta se s Fantonijem koristno dopolnjevala, Fantoni sprva ni bil tako ve\xc5\xa1\xc4\x8d figuralnih kompozicij, Brollo pa ne slikanja v fresco tehniki. _NEWLINE_Pozneje je delal s pomo\xc4\x8dnikom Osvaldom Biertijem in svojim sinom Antonom.  Za cerkve je slikal freske, oljne oltarne poslikave, kri\xc5\xbeeve pote in bo\xc5\xbeje grobove. Med najpomembnej\xc5\xa1e poslikave, ki o\xc5\xbeivljajo predvsem baro\xc4\x8dne in rokokojske sheme, sodijo poslikave v Petrov\xc4\x8dah, Gradi\xc5\xa1\xc4\x8du pri Ormo\xc5\xbeu, na Kapelskem Vrhu, na Stari Gori nad \xc5\xa0\xc4\x8davnico, na Ponikvi in v Vitanju.\n_START_SECTION_\nDelo na Koro\xc5\xa1kem\n_START_PARAGRAPH_\nPoleg dela na \xc5\xa0tajerskem je bil Jakob Brollo povezan tudi s Koro\xc5\xa1ko, saj je \xc5\xbee njegov o\xc4\x8de redno prihajal na delo v Borovlje, tako da je sin Jakob Brollo imel Koro\xc5\xa1ko vsaj v zavesti in je tako kasneje ustvarjal pomembna dela v neorafaelitskem/pozno nazarenskem slogu na takrat slovenskem Koro\xc5\xa1kem. Verjetno je tudi govoril slovensko._NEWLINE_Zlasti pomembne so \xc5\xa1tiri cerkve v dana\xc5\xa1nji ob\xc4\x8dini \xc5\xa0talenska gora. Ohranjene so poslikave celotnega notranjega cerkvenega prostora v \xc5\xa0entlovrencu pri \xc5\xa0enttoma\xc5\xbeu nad Celovcem in \xc5\xa0entmartinu v Frajnberku v dana\xc5\xa1nji ob\xc4\x8dini \xc5\xa0talenska gora, kjer je naslikal pri vhodu v cerkev sveta Cirila in Metoda. Napisi v \xc5\xa0entlovrencu so v sloven\xc5\xa1\xc4\x8dini. Niso ohranjene njegove poslikave v \xc5\xbeupnijski cerkvi v \xc5\xa0enttoma\xc5\xbeu nad Celovcem ter v podru\xc5\xbenici te-iste fare v \xc5\xa0marjeti (danes Trnja vas, Celovec). Vpri\xc4\x8do narodnostno-politi\xc4\x8dne borbe za ohranjanje slovenskega napisa v \xc5\xa0entlovrencu lahko domnevamo, da je odstranitvi poslikav v obeh cerkvah velevala nestrpnost in nestrokovnost. V Podjuni je poslikal cerkev v \xc5\xbditari vasi.\n_START_SECTION_\nGalerija slik\n_START_PARAGRAPH_\nSv. Ciril in_NEWLINE_Sv. Metod, \xc5\xa0entmartin pri Frajnberku, fara Timenica, \xc5\xa0talenska gora'